আমি ভুলে যাই কাকে চাইতাম, আর তুমি কাকে ভালবাসতে......    গতকাল সন্ধ্যায় এত বৃষ্টি ছিল যে কি বলব আর.......              বাসা থেকে একরাশ খারাপ লাগা অনুভূতি নিয়ে বের হলাম বিকালে । তখন ও আকাশের এরকম বিরূপ আচরন হবে বুঝতে পারি নি । রুদ্র আর সুমনা এর সাথে চা খেলাম যখন, তখন একদম সন্ধ্যা । আকাশে বিজলী চমকাচ্ছে । ডাকছে আকাশ । মনে হচ্ছে আমাকেই ডাকছে , আর কাছে না পেয়ে ডেকে দিচ্ছে । খুব রাগ মনে হয় আমার উপর আকাশের !!! ওদের বাসায় যেতে বলে আমি আলাদা হলাম ওদের কাছ থেকে ।    ওরা চলে যাওয়ার পর আমি চিন্তা করলাম কি করব?? ৩২ নাম্বার এ যাব নাকি টিউশনিতে যাব? বাসস্ট্যান্ড থেকে  নুরজাহান রোড পর্যন্ত হেটে আসলাম, মানে স্টুডেন্ট এর বাসার দিকে । কিন্তু না । আজ আমি ৩২ এই যাব । মেহেদী কে বললাম আমি তোদের ওখানে আসতেছি, মানে ডলফিন গলি.......    তখন বৃষ্টি পড়ছে গুড়ি গুড়ি । মাথায় হালকা ফোটা এসে পড়তে লাগল । আস্তে আস্তে বৃষ্টির পরিমান বাড়তে লাগল । মাথা ছুয়ে কপাল, চোখ বেয়ে পানি পড়তে লাগল । বৃষ্টি পুরোদমে হচ্ছে । আমি হেটে চলছি । ২৭ নাম্বার এ বেঙ্গল এর সামনে যখন আমি, ততক্ষনে আমি প্রায় পুরো ভিজে গেছি । রাপা প্লাজার কাছাকাছি যখন চলে আসি, আমি তখন কাকভেজা । একটু একটু টান্ডা লাগা শুরু করল মনে  হয় ।বাতাস খুব বাহিরে । আমি থামিনি কোথাও । একমনে চলছি তো চলছি । কোন দিকে কোন ভ্রুক্ষেপ নাই । একটু একটু কাপাকাপি ও করছি । ব্যাপার না মনে করে হাটছি আর হাটছি । মাথা নিচু করে হাটছিলাম আর মনে মনে অনেক কিছু চিন্তা করতেছিলাম । বারবার শুধু তোমার চেহারাটা ভেসে আসছিল । বাবা তোমাকে অনেক ভালবাসি । তুমি আমাকে কথাগুলো এভাবে না বললে ও পারতে । তুমি জান আমি অনেক অভিমানী । তোমাকে কিছু বলতে পারি না । হ্যাঁ , সব দোষ হয়ত আমার , তাই বলে বারবার আমাকে কেন সেটা মনে করিয়ে দেওয়া?আমি তো তোমার ই সন্তান, যা কিছু করব সব তো তোমাদের জন্যই  ......    বৃষ্টিতে ভিজতে ভিজতে আমার মন ভাল হয়ে গেল । বৃষ্টি আমি একসময় দু চোখে দেখতে পারতাম না , আর এখন বৃষ্টি ই আমার সবচেয়ে বেশী পছন্দ । জানি না, কেন?বৃষ্টি হলেই হারিয়ে যেতে ইচ্ছা করে, ভিজতে ইচ্ছা করে । বৃষ্টি হলেই কান্না চলে আসে, সে কান্না কেউ বুঝতে পারে না , দেখে ও না । এরকম কান্নার মাঝে ও অন্য রকম ভাল লাগা থাকে । বাবা আমি দু:খিত । আমি হয়ত আর তোমাকে কখন ও এভাবে বলতে দেব না । আমার জন্য তোমাকে আর এভাবে মন খারাপ করে থাকতে হবে না । তোমরা আর কখনো অস্বস্তি তে থাকবে না আমার জন্য । আমাকে আর আত্নীয়  স্বজনদের সামনে ছোট করতে দেব না, গালি ও দিতে হবেনা আমাকে অন্য কার ও সামনে, আমার আড়ালে । তোমাকে অনেক কষ্ট দিয়েছি বাবা, আর দেব না । আমি যাচ্ছি বাবা, হয়ত অনেক দূরে......ফিরে আসব কিনা জানি না, তোমাকে খুব দেখতে ইচ্ছে হলে, দেখে যাব তোমাকে লুকিয়ে , তুমি বুঝতে ও পারবে না । টিক যেভাবে তুমি বোঝনা, তোমার এ অভিমানী ছেলেটা তোমাকে কতটা ভালবাসে । আশা করি আর বোঝা লাগবে না ।    জানি না কোথায় যাব, জানতে ও চাই না । আপাতত হাটতে থাকি । দেখি হাটতে হাটতে কই যাই ...........তুমি শুধু দোয়া করো ।    ও হ্যাঁ, বাবা তুমি কি  জান তোমার ছেলে একজনকে পছন্দ করে...আ জানবে কিভাবে, তোমাকে তো বলার সুযোগ ই হয় নি । তুমি তো আমাকে শুধুই তোমার ছেলে ভাবতে, বন্ধুর মত তো কাছে আসতে চাও নি । তুমি কিভাবে বুজবে?? প্রথমে যে সুমনার কথা বললাম, ওকে আমি অনেক ভালবাসি ..অনেক....জানি না ওকে পাব কি না, তবে যদি ওকে পাই, সর্বপ্রথম আশির্বাদ আমরা তোমার কাছ থেকেই নিব । ওকে ও আমি কিছু বলিনি, আমার চলে যাবার ব্যাপারে । বলব আর ও পরে, নাহলে ও আমাকে আটকে ধরে রাখবে, নাহলে ও আমার সাথে যেতে চাইবে । আমি দু:খিত । আই এম সরি বাবা । তোমাকে কখনো আমার কথা এভাবে বলিনাই, প্লিজ  বাবা, চোখের পানি টা মুছে ফেল....আমার জন্য এখন কান্না করে লাভ নেই, আমি তো তোমার মতই হইছি তাই না বাবা, তোমার মতই জেদী, আর অভিমানী....কান্না করো না বাবা । আমার সুমনা আমাদের বাসার পাশেই থাকে । ও যদি আমাকে না পেয়ে বাসায় চলে আসে, প্লিজ বাবা তুমি ওকে ফিরিয়ে দিও না । আমার মত ওকে ও বের হয়ে যেতে বলো না । ও তোমার আর একটি মেয়ে । ওকে পারলে একটু দেখে রেখো । মেয়েটা খুব ভালো বাবা । তোমাদের কোন কষ্ট হতে দেবেনা । আমাকে যা দিতে পারো নি, সেই ভালোবাসা তুমি আমার ছোট ভাই, বোন আর সুমনাকে দিও । ওদের সাথে ওমন কোরো না । আর আমি তো আছি  ...তোমাদের আড়ালে, তোমাদের পিছনেই থাকব । আমাকে খুব মিস করলে আমার আর তোমার সেই ছবি টা দেখো, যেখানে আমি তোমার লুঙ্গিতে বসে আছি, আর তুমি আমাকে কাতুকুতু দিচ্ছিলে । আমি জানি আমার ওই ছবি টা তোমার অনেক প্রিয় , কখনো বলনি, কিন্তু আমি তো তোমার ছেলে,, আমি বুঝতে পারি ।    অনেক কথাই বললাম........আর পারছি না বাবা, কান্না চলে আসতেছে । কান্না করা যাবে না, কান্না করলে জেদ থাকে না আমার । আমি কাদব না । আমি যাচ্ছি বাবা । কাল রাতে আমরা একসাথে ভাত খেয়েছিলাম । আমার আর তোমার অনেক সুখের স্মৃতিই আমার এখন সম্বল....ভাল থেকো  বাবা । পারলে অভিমানী টাকে মাপ করে দিও ।  ইতি..........তোমার ....( কি নামে ডাকতে তুমি আমাকে, কোন নামই তো নাই আমার ...আদর করে কি ডাকতে বাবা, আমি নিজেই ভুলে গেছি......)      চিটিটা প্রান্তিক চলে যাবার আগে তার বাবাকে লিখেছিল.......ওই দিন মেহেদীর সাথে ও তার দেখা হয় নাই....টিউশনিতেও আর যাওয়া হয় নি । সুমনার কি হল তা কেউ জানে না । শুনেছি প্রান্তিক সুমনাকে নিয়ে গেছে....বিয়ে করেছে কিনা জানি না । বাবার সাথে মাঝে মাঝে যোগাযোগ হয় ওর । বাবা ও বলে না বাসায় যাবার কথা, প্রান্তিক ও বলে না । আসলে ওরা দুজনই খুব জেদী আর অভিমানী...দুজনেই নি:শ্বব্দে কান্না করে, কেই কাউকে বুঝে না......দুজনের ভালোবাসা কেউ ই বুঝল না